Kosovë: Debate mbi përfaqësimin politik të grave
Përfaqësimi me 30% i grave në parlament, sa gjatë duhet të vazhdojë ai në shtetin e ri?
Përfaqësues institucionesh e të shoqërisë civile, thanë sot në Prishtinë se shifra prej 30 për qind e përfaqësimit të grave në Parlamentin e Kosovës, duhet të mbetet edhe më tej ne fuqi në funksion të nxitjes dhe forcimit të barazisë gjinore. Këto komente u bënë në një debat të qendrës për Studime Gjinore, në një periudhë të debateve për reformën e sistemit zgjedhor në Kosovë. Kryetari i Parlamentit të Kosovës, Jakup Krasniqi tha se trajtimi i çështjeve të barazisë gjinore në Kosovë, nuk ka të bëjë vetëm me të drejtat e gruas, por me interesin e gjithë shoqërisë, meqë gratë përbëjnë, jo vetëm gjysmën e popullsisë, por edhe gjysmën e mundësive zhvillimore. tha zoti Krasniqi. Debatet rreth kësaj përqindjeje kanën vazhduar në çdo përpjekje për ndryshime në sistemin zgjedhor. Luljeta Vuniqi nga qendra për studime gjinore tha se ato ishin nxitur edhe nga përfaqësues të Bashkimit Evropian me propozimet për heqjen e saj. tha zonja Vuniqi. Drude Dahlerup, nga Departamenti i Shkencave Politike ne Universitetin e Stokholmit, tha se për një shtet të ri si Kosova që ka pak vjet të pavarësisë së saj, është herët të diskutohet një ndryshim i tillë. tha ajo. Kosova aktualisht ndodhet në një periudhë diskutimesh për reformën e sistemit zgjedhor ku janë hapur shumë çështje që kanë të bëjnë me problemet e shfaqura gjatë zgjedhjeve të deritashme. Mospajtimet janë ende të thella sa i përket kësaj reforme, ndërsa çështja rreth së cilës ka më së shumti pajtim është ajo e përfaqësimit të gruas në Parlamentin e Kosovës.